Marcellus Rebelo de Sousa
Marcellus Rebelo de Sousa Res apud Vicidata repertae: Nativitas: 12 Decembris 1948; Olisipo Patria: Portugallia Nomen nativum: Marcelo Nuno Duarte Rebelo de Sousa Familia Genitores: Baltazar Rebelo de Sousa; Maria das Neves Rebelo de Sousa Marcellus Rebelo de Sousa, vulgo plene Marcelo Nuno Duarte Rebelo de Sousa (Olisipone natus ide 12 Decembris 1948) est diurnarius, ostentator televisificus, et politicus Lusitanus. E die 9 Martii 2016 praeses patriae meret. Alumnus est facultatis iurum universitatis Olisiponensis. Professor iurisprudentiae meruit apud Universitatem Catholicam Lusitanam atque recentius apud almam matrem. Editor fuit diarii Expresso ab anno 1980 ad 1983 et libellorum Semanário ab 1983 usque in annum 1987. Ostentator fuit programmatum politicorum tam radiophonici ab anno 1993 ad 1996, deinde televisifici ab 2000 ad 2015. Ab anno 1996 ad 1999 dux fuit factionis socialis democraticae, antecessor Iosepho Manueli Barroso. Die 24 Ianuarii 2016 et iterum 24 Ianuarii 2021 praeses patriae electus est, successor Hannibalis Cavaco Silva.